Sebastianus Erizzo

Sebastianus ErizzoForma Italiana mihi quidem praevertenda videtur ; raro enim et varie nomen latinizatum est: in catalogo collectorum numismatum Huberti Goltzii(1563) Sebastianus Erizius, in interpretatione Latina Antonii Augustini per Andream Schottium facta (1617) Sebastianus Erizzus, in manuscripto quodam Onuphrii Panvinii Sebastianus Eryx (Ferrary p.56) legitur. Scriptores posteriores unum ex his auctoribus secuti sunt : at firma auctoritate nomen Latinum caret, eo magis quo Sebastianus Erizzo omnia opera sua Italiane composuit. (natus Venetiis 19 Iunii 1525; mortuus ibidem 5 Martii 1585) fuit numismatista et scriptor Venetus. Patricia gente natus, ut pater senator erat atque etiam anno 1582 in consilium decemvirorum qui Venetorum civitatem gubernabant electus est.

 Opera philosophica 
Philosophiae tamen prima aetate potius quam rebus publicis studebat atque Timaeum PlatonicumIl Dialogo di Platone, intitolato il Timeo, overo della natura del mondo, tradotto di lingua greca in italiana da M. Sebastiano Erizzo, Venetiis, 1558.Hic legere potes  ac postea alios dialogos selectosI dialoghi di Platone, intitolati, l'Eutifrone overo della santita, - l'Apologia di Socrate, il Critone, ò di quel che s'ha affare. - il fedone, ò della immortalità dell'anima. - il Timeo, overo della natura. Tradotti di lingua Greca in italiana da Sebastiano Erizzo, e dal medesimo di molte utili annotationi illustrati, con un comento soprà il Fedone... Venetiis, 1574. Italiane interpretatus adnotationibus suis instruxit. Iam primo libro suo Trattato di Messer Sebastiano Erizzo dell'instrumento et via inventrice de gli antichiVenetiis, 1554. inscripto Platonem sequebatur dum de perveniendi ad scientiam via disserit. Porro sex breves narrationes, sub titulo Le sei giornate collectasVenetiis, 1567, composuit. Quibus narrationibus philosophiam moralem illustrare volebat.

Quoddam opusculum ad politicam quoque pertinens"Discorsi de'i governi civili" apud Bartolomeum Cavalcanti, Trattati Overo Discorsi di M. Bartolomeo Cavalcanti sopra gli Ottimi Reggimenti delle Republiche Antiche et Moderne., Venetiis, 1571 Hic legere potes et iterum apud Gasparum Contarini, 	Della republica et magistrati di Venetia libri V di M. Gasparo Contarini ... Con un ragionamento intorno alla medesima di M. Donato Giannotti Fiorentino. Et i discorsi di M. Sebastiano Erizzo, & di M. Bartolomeo Cavalcanti: aggiuntoui vno di nuovo dell'eccellenza delle republiche ..., Venetiis 1591. Textus composuit. At magnum opus eius, cuius plures editiones paulatim per quindecim annos auctas emendatasque praelo mandavit est dissertatio numismatica Discorso sopra le medaglie degli antichi inscriptaSic ab anno 1568. Editio 1559 : Discorso sopra le medaglie antiche..

 Discorso sopra le medaglie antiche 
Nam nummorum antiquorum collector avidus erat : circiter duo milia domi in cimeliarchio suo heredibus reliquit. Quae collectio, mortuo Sebastiano, non periit dispersa sed per varias vicissitudines ad patricium Venetum Ioannem Dominicum Theupolum in solidum pervenit. Ita Erizzi numismata cum cetera eius collectione edita estMusei Theupoli antiqua numismata olim collecta a Joanne Dominico Theupolo, aucta & edita a Laurentio ... et Federico ..., fratribus Theupolis. Venetiis, 1736. Hic legere potes.

Primus, anno 1555, Aeneas Vicus, antiquarius et scalptor Parmensis, dissertationem de numismatibus antiquis in lucem typographicam Italiane edideratDiscorsi di M. Enea Vico parmigiano : sopra le medaglie de gli antichi, divisi in dve libri, ove si dimostrano notabli errori di scrittori antichi e moderni intorno alle historie romane .., Venetiis, 1555. Reed. 1558. Hic legere potes. quae non tam testimoniis auctorum antiquorum, quibus Gulielmus BudaeusDe Asse et partibus eius, 1514. et plures alii iamdudum usi erant, quam ipsis numismatibus sive in suo sive in amicorum cimelarchio collectis innitebatur. Quinto post anno (1559) Sebastianus Erizzus librum similiter inscriptum et ipse edidit : Discorso di M. Sebastiano Erizzo, sopra le medaglie antiche : con la particolar dichiaratione di molti riuersiVenetiis, bottega Vlagrisiana., in quo nonnumquam opinionem antecessori contrariam praefert . Ut indicat titulus, secundam partem addidit ubi aversas partes nonnullorum numismatum rariorum e collectione sua, a Iulio Caesare ad Constantinum Magnum filiumque Constantium, buxeis typis impressas commentario suo explicabatIM Simon (1989): 253..
Nam si in adversis partibus capita imperatorum exprimebantur, aversae partes eorundem nummorum magnam varietatem praebebant atque chronicum quoddam rerum gestarum RomanarumIM Simon 216-231. ei videbantur esse atque velut imagines res in historiis narratas vel etiam nonnumquam in historiis omissas illustrantes.

Hic modicus liber (469pp. in-8°) secunda editione multum ampliatus est (780pp. in-4°). Tertia editio anni 1571Hic legere potes et ultima sine anno 272 pp. commentariorum ad nummos "consulares" sine imaginibus insuper addiderunt. Infeliciter quidem ! Nam de nummis ab Huberto Goltzio publicatis1566 : Fastos magistratuum et triumphorum romanorum ab Urbe condita ad Augusti obitum, ex antiquis tam numismatum quam marmorum monumentis restitutos... Hubertus Goltzius dedicavit Hic legere potes disserit quae paene omnes falsae sunt.

In hoc praecipue dissentiunt Vicus et Erizzus, quod Erizzus persuadere nobis vult numismata quae effigiem imperatorum Romanorum praebent monetae locum numquam habuisse sed tantum commemorationis et gloriae causa percussa esse, ut amicis darentur. Contrariam opinionem de nummis consulum vel triumvirorum tuetur quos in usu cotidiano ad emendum vendendumque usurpatos esse non negatQuocirca in titulo editionis 1571 monete consulari opponuntur medaglie degli imperatori romani.. Quae doctrina quamquam verisimilis non est, tamen multi numismatistae sedecimi et septimi decimi saeculi de ea re disceptavere dum paene omnes Aeneae Vico adsentiuntur atque opinionem Erizzi aspernanturIM Simon (1989): 69.. Duobus praecipuis argumentis rationem opinionis suae reddebat Erizzus : 1) sacram esse imperatorum effigiem nec vilibus usibus foedendam 2) pulchriora esse et nimis artificialiter scalpta illa numismata quam ut moneta antiquorum fuisse possent. Porro nonnulla magno modulo (sestertios in animo habebat) et nimia asperitate (etenim nummi moderni multo leviores sunt quam antiqui) parum commoda ad mercatuarm ei videbantur. Videlicet Erizzus non cognoverat quam ingens numerus talium nummorum inveniendus esset, per totum Imperium Romanum disseminatus.

 Opera litteraria 
Praeter Le sei giornate, quarum materia saepe e Valerio Maximo sumpta est, Sebatianus Erizzo Petrarcae commentator Platonicus fuitEspositione di M. Sebastiano Erizzo nelle tre canzoni di M. Francesco Petrarca, chiamate le tre sorelle, nuovamente mandata in luce da M. Lodovico Dolce. In Venetia: appresso Andrea Arrivabene, 1561 et 1562 Hic legere potes. Et ipse nonnulla poemata scripsit quae hic et illic dispersa inveniuntur (Ibi exempli gratia). Eius Lettera sulla poesia vicesimo tantum saeculo curante S. Zoppi publicata estOlschki, 1989..

 Notae 

 Plura legere si cupis 
 Renzo Bragantini (curator), Le sei giornate, Romae, Salerno, 1977. [Editio cum commentario]
 Dizionario biografico degli italiani, 1993, vol.43. Hic legere potes
 Federica Fontana, "Sebastiano Erizzo tra collezione, epistolario e riscrittura", Numismatica e antichità classiche : quaderni ticinesi, 2013(42), 329-355.
 "La controversia “Monete o Medaglie”. Nuovi documenti su Enea Vico e Sebastiano Erizzo", in «Atti» dell’Istituto Veneto di Scienze, Lettere ed Arti, Classe di scienze morali, lettere ed arti, tomus CLIII, 1994-1995: 61-103
Alexander Haggerty Krappe, "The Sources of Sebastiano Erizzo's "Sei Giornate"", Modern Philology, 1922: 269-285 
Claudia Marconato, Edizione critica dell'epistolario di Sebastiano Erizzo, letterato veneziano del secondo Cinquecento, 2017 Dissertatio academica
 Isabella Palumbo-Fossati, "Il collezionista Sebastiano Erizzo e l'inventario dei suoi beni", Ateneo veneto, 1984(22) : 201-218
Ulrike Peter, "Testimonianza vera: Erschließung römischer Münzen als historische Quelle – Das Beispiel Sebastiano Erizzo (1525–1585) " in Translatio nummorum: Römische Kaiser in der Renaissance, Verlag Frantz Philipp Rutzen, 2013: 159 
Évelyne Prioux. "Sur l'authenticité de cinq épigrammes grecques de la collection Erizzo", Les Cahiers de l'Humanisme, 2003: 53-85.
 Iohannes-Michael Simon, Le monnayage gentilice de la République romaine vu par les érudits des XVIe et XVIIe siècles , Schola Chartarum, 1989.  Nonnullae paginae huius dissertationis breviarii apud Guglum librorum
 Franco Tomasi, "Una scheda su Sebastiano Erizzo traduttore del Timeo (e una lettera inedita a Bassiano Landi)", Quaderni Veneti, 2014(3) : 47-56

 Nexus externi 
Vicimedia communia plura habent quae ad Sebastianum Erizzum pertinent
Epistulae Sebastiani Erizzi servatae

Categoria:Auctores Italiani
Categoria:Humanistae
Categoria:Numismatistae
Categoria:Scriptores Italiae